**MONG**

**Spletna platforma za oddajo in vodenje e-vlog MONG** Navodila za uporabnike/vlagatelje

Kazalo vsebin

[**Dostop do sistema in registracija** 2](#bookmark3)

[**Splošne informacije** 3](#bookmark8)

[**Vstopna stran** 4](#bookmark11)

[**Vloge** 4](#bookmark14)

[**Vnos podatkov v vlogo** 5](#bookmark17)

[**Splošni podatki** 5](#bookmark20)

[**Vsebinska in finančna opredelitev** 5](#bookmark23)

[**Oddaja vloge** 6](#bookmark26)

[**Dopolnjevanje vloge** 6](#bookmark29)

Prijava na javni razpis se izvede elektronsko v spletni platformi na naslovu [https://mong.obcinski-](https://mong.obcinski-razpisi.si/) [razpisi.si](https://mong.obcinski-razpisi.si/) . Prijava mora vsebovati vse zahtevane priloge oziroma dokazila, ki so navedene v razpisnih obrazcih.

Javni razpis je do izteka prijavnega roka dosegljiv na spletni strani Mestne občine Nova Gorica [www.nova-gorica.si](http://www.nova-gorica.si/) , pod rubriko Javni razpisi.

**Dostop do sistema in registracija**

Uporabniki/vlagatelji dostopate do spletne platforme na spletnem naslovu [https://mong.obcinski-razpisi.si.](https://mong.obcinski-razpisi.si/) in se preko iste povezave tudi registrirate/ustvarite račun.



Za uspešno registracijo je potrebno, da uporabniki/vlagatelji potrdite svoj elektronski naslov na povezavi, ki jo prejmete na svoj e-mail naslov. S tem korakom bosta račun kreiran in registracija zaključena.

Če kateri od zgornjih korakov ni izveden, se ne boste mogli uspešno prijaviti v platformo.

Vsako posamezno društvo/zavod ima lahko registriranih več uporabniških profilov (različni elektronski naslovi), oddaja vloge pa naj bo oddana iz vašega uradnega e-naslova.

**!!!** Izberite si geslo, ki si ga boste zapomnili, ne zapisujte ga na mesta, ki so dostopna drugim osebam in vašega dostopa ne posredujte drugim osebam.

**Pozabljeno geslo**

V primeru pozabljenega gesla na strani za prijavo izberite povezavo »Pozabljeno geslo?« in sledite postopku. Na e-mail naslov boste prejeli povezavo za nastavitev novega gesla.



**Splošne informacije**

Nekaj splošnih usmeritev:

* Pri izpolnjevanju vloge je obvezno, da imate ta sistem odprt le v enem zavihku brskalnika in da ste v sistem prijavljeni le z enim uporabniškim računom! V nasprotnem primeru obstaja možnost izgube vnesenih podatkov.
* Polj, ki so sivo osenčena, ni mogoče urejati.
* Za decimalno ločilo obvezno uporabljajte vejico in NE vpisujte ločil za tisočice.
* Vrednosti v poljih 'SKUPAJ' se samodejno preračunavajo.
* Če določeno polje za vas kot vlagatelje ni relevantno, ga izpolnite z znakom '/' ali '0', če je polje številčno.
* Obrazec ima avtomatsko shranjevanje na 1 minuto
* Velikost datotek (priponk) je omejena na 5MB
* Vloge se oddaja brez digitalnega certifikata

**Vstopna stran**

**Vloge**

Po uspešni prijavi v spletno platformo uporabniki/vlagatelji vidite vse odprte razpise oz. vloge, z datumi termina. Če je razpis aktiven se ob vlogi pojavi moder gumb za pripravo vloge.

Izpolnjena vloga oziroma obrazec se avtomatsko shranjuje na 1 minuto. Pred oddajo vloge lahko le-to vedno dopolnjujete ali popravljate. Ob ponovnem vpisu v spletno platformo s klikom na gumb »NADALJUJ« pričnete z izpolnjevanjem svoje vloge, s klikom na ikono »**koš**« pa lahko vaš dosedanji osnutek zavržete in z izpolnjevanjem vloge pričnete ponovno od začetka.

Iz spletne platforme se lahko odjavite s klikom na gumb »ODJAVI SE« v zgornjem desnem kotu.



**Vnos podatkov v vlogo**

**Splošni podatki**

Vaši splošni podatki se črpajo iz uporabniškega profila - podatki so enaki tistim, ki ste jih vlagatelji vnesli ob registraciji. V primeru, da pride do kakšnih sprememb in so podatki napačni, prosim pravilne podatke sporočite skrbniku razpisa, da jih ustrezno popravi.

**Vsebinska in finančna opredelitev**

Vlagatelji vnašate podatke v vsebinska polja. Če določeno polje za vas kot vlagatelje ni relevantno, ga izpolnite z znakom / ali 0 če je polje številčno.

Vaša prijava mora vedno vsebovati tudi vse zahtevane priloge oziroma dokazila, ki so navedena v razpisnih obrazcih oziroma tekom izpolnjevanja elektronske vloge.

Dodate lahko več prilog/datotek, že dodane pa lahko tudi izbrišete s klikom na ikono »koš«.

V primeru dvoletnega razpisa bodite pozorni na to, da se znotraj vloge oddaja prijavo za vsako leto posebej.

Pred oddajo vloge lahko svojo izpolnjeno vlogo s klikom na gumb »Predogled PDF vloge« v celoti pregledate in preverite.

**Oddaja vloge**

Prijavljeni uporabniki/vlagatelji lahko, ko končate z urejanjem vloge, le-to oddate s klikom na gumb »oddaj vlogo«. Ko je vloga oddana vlagatelji nimate več možnosti urejanja vloge. S klikom na gumb »oddaj vlogo« vam sistem samodejno izpiše in prikaže ustrezne .pdf dokumente, ki jih morate natisniti, podpisati, ožigosati in oddati ali poslati na Mestno občino Nova Gorica.

Uporabniki/vlagatelji prejmete na svoj elektronski naslov, vpisan pri registraciji, potrdilo o oddaji vloge s kopijo vloge in izjavami.

**Dopolnjevanje vloge**

V primeru, da bo vaša oddana vloga nepopolna, boste pozvani za dopolnitev vloge in jo boste lahko enkratno dopolnili.

Navodila za dopolnjevanje vloge boste prejeli naknadno po pošti na vaš domači naslov.